钦定古今图书集成/历象汇编/乾象典/第087卷 > 朱子语类 > 《望江南》〈霜天有感〉宋·赵长卿
## 钦定古今图书集成/历象汇编/乾象典/第087卷 > 朱子语类 > 《望江南》〈霜天有感〉宋·赵长卿

山又水，云岫插峰峦。断雁飞时霜月冷，乱鸦啼处日
衔山。疑在画图间。　金乌转，游子损朱颜。别泪盈襟
双袖湿，春心不放画眉闲。此去几时还。

《楚屈原九章》“悲霜雪之俱下兮”，

《远游》“微霜降而下沦兮，悼芳草之先零。”

宋玉《九辩》：“秋既先戒以白露兮，冬又申之严霜。”
晋陆机《演连珠》：“春风朝煦，萧艾蒙其温；秋霜宵坠，芝
蕙被其凉。”

夏侯湛《秋夕哀赋》：“木萧萧以被风，阶缟缟以受霜。”
宋谢庄《月赋》：“佳期可以还，微霜霑人衣。”

齐刘祥《连珠》，“清风以长物成春，素霜以凋严戒节梁江淹《丽色赋》：“沍阴凋时，冰泉凝节，轩叠厚霜，庭澄
积雪。”

汉赵飞燕《归风送远操》“凉风起兮天陨霜。”

张衡《定情歌》：“大火流兮草虫鸣，繁霜降兮草木零。”
魏武帝乐府：“天气肃清，繁霜霏霏。”

曹值诗：“凝霜依玉除，清风飘飞阁。”

《阮籍诗》：“朔风厉严寒，阴气下微霜。”

晋张华诗：“繁霜降当夕，悲风中夜兴。”

《左思诗》：“秋风何烈烈，白露为朝霜。”

张协诗。“轻风摧劲草，凝霜竦高木。”
宋谢灵运诗。“晓霜枫叶丹，夕曛岚气阴。”

鲍照《乐府》“穷秋九月荷叶黄，北风驱雁天雨霜。”
梁简文帝《乐府》，“轻霜中夜下，黄叶远辞枝。”

唐沈佺期诗：“薄霜沾上路，残雪绕离宫。”

李颀诗：“白雁暮冲雪，青林寒带霜。”

《孟云卿诗》：“稍稍晨鸟翔，淅淅草上霜。”

杜甫诗：“清霜大泽冻，禽兽有馀哀。”〈又〉《红棃迥得霜》。
《王涯诗》：“共怪满衣珠翠冷，黄花瓦上有新霜。”

刘禹锡诗：“山明水净夜来霜，数树深红出浅黄。”
孟郊诗：“清霜一委地，万草色不绿。”

白居易诗：“鸳鸯瓦冷霜华重。”〈又〉“庭草留霜池结冰。”
《许浑诗》：“云卷四山雪，风凝千树霜。”

李商隐诗：“青女殷勤结夜霜。”

《赵嘏》诗：“月满长空树满霜。”

温庭筠诗：“鸡声茅店月，人迹板桥霜。”

陆龟蒙诗：“庭喜新霜为橘红。”〈又〉暗霜松粒赤，疏雨草
堂寒。

宋欧阳修诗：“晚烟茅店月，初日枣林霜。”

陆游诗：“照江丹叶一林霜。”〈又〉云“护一天霜。”〈又〉斜分半
仓月，满载一篷霜。

《列子汤问》篇：“师文：鼓琴当夏，而叩羽弦，以召黄锺，霜
雪交下。”

《拾遗记》：“穆王东至大。”之谷。西王母来进《嵰山甘霜
琴操》。《履霜》者，伯奇之所作也。伯奇者，吉甫之子也。吉
甫听其后妻之言，疑其子伯奇，遂逐之。伯奇编水荷
而衣釆楟。〈音亭山梨木也〉“花而食之，清朝履霜。”自伤无罪见
放逐，乃援琴而鼓之。

《淮南子》：“邹衍事燕惠王尽忠，左右谮之王，王系之狱，
仰天而哭。夏五月，天为之下霜。”

《拾遗记》：“燕昭王时，广延国来献。其国冰霜之色，皆如
绀碧。”

魏明帝二年，昆明国贡漱金鸟，畏霜雪，乃起小屋处
之，名曰“辟寒台。”

《宋书魏国传》，六月末，率大众至阴山，谓之却霜。阴山
去平城六百里，深远饶树木，霜雪未尝释，盖欲以暖
气却寒也。

《佛国记》：“于阗国，其地山寒，不生馀谷，唯熟麦耳。众僧
受岁已，其晨辄霜。故其王每赞众僧令熟麦，然后受
岁。”

《唐书。西域传》：“诏李靖、侯君集、任城王道宗、李道彦、李
大亮率兵击慕容伏允，次且末之西，伏允走，君集、道
宗行空荒二千里，盛夏降霜，乏水草，土糜冰，马秣雪。”
《朝野佥载》：“则天时，春雷始鸣，记其日，记其数。满一百
八十日，霜必降。雁从北来，记其日；后十八日霜降。”
《五代史契丹传》：“刘仁恭据有幽州，数出兵摘星岭攻
契”丹，每岁秋霜落，则烧其野草，契丹马多饥死。即以
良马赂仁恭，求市牧地，请听盟约甚谨。

《五国故事》：“伪蜀王衍即位，荒淫酒色，结为彩楼。山遇
风雨霜雪所损，乃重易之，无所爱惜。”

《退朝录》：“致政王侍郎子融言：天圣中，归其乡里。青州
时，滕给事涉为守。盛冬浓霜，屋瓦皆成百花之状。以
纸摹之，其家尚馀数幅。”

《梦溪笔谈》：宋次道《春明退朝录》言“天圣中，青州盛冬
浓霜，屋瓦皆成百花之状。此事五代时已尝有之，予
亦自两见如此。庆历中，京师集禧观渠中冰纹，皆成
花果林木。元丰末，予到秀州，人家屋瓦上冰亦成花，
每瓦一枝，正如画家所为折枝。有大花似牡丹、芍药
者，细花如海棠、萱草辈者，皆有枝叶，无毫发不具，气”
象生动，虽巧笔不能为之，以纸拓之，无异石刻。
东坡《志林》。今日舟中霜寒，十指如悬槌，适有人致佳
酒，遂独饮一杯，醺然径醉。

潘子真《诗话》：余以黄山谷“霜威朝折绵，风力夜冰酒”
之句问所从出，山谷曰：“‘劲气方凝酒，清威正折绵’，庾
肩吾诗也。”后余读阮籍歌，略曰：“阳和微弱阴气竭，海冻不流绵絮折。”乃知折绵事始于阮籍，岂山谷偶忘
之耶？

《金史梁襄传》，“召为薛王府掾。世宗将幸金莲川，有司
具办，襄上疏极谏曰：金莲川在重山之北，地积阴冷，
五谷不殖，郡县难建，盖自古极边荒弃之壤也。气候
殊异，中夏降霜，一日之间，寒暑交至，特与上京中都
不同，尤非圣躬将摄之所。”

《元史世祖本纪》：“至元七年夏四月壬午，檀州陨黑霜
二夕。”

《易经坤卦》初六：履霜，坚冰至。象曰：“履霜坚冰，阴始凝
也。驯致其道，至坚冰也。”

《诗经魏风》：“纠纠葛屦，可以履霜。”〈注〉“纠紏”缭戾，寒凉之
意。

《秦风》“蒹葭苍苍，白露为霜。”

《小雅》：“正月繁霜，我心忧伤。”正月，夏之四月，言霜降失
节，不以其时也。

《礼记祭义》：“春禘秋尝，霜露既降，君子履之，必有凄怆
之心，非其寒之谓也。”

孔子闲居，“天有四时，春秋冬夏，风雨霜露，无非教也。”
《孝经援神契》：“霜以挫物。”

《五经通义》：“寒气凝以为霜，霜从地升也。”

《诗纪历枢》：“天霜树落叶而鸿雁南飞。”

《山海经。中山经》：“丰山有九锺焉，是知霜鸣。”〈注〉霜降则
锺鸣，故言“知”也。

《家语》：“霜降而妇功成，嫁娶者行焉。”

《国语》：“驷见而霣。”〈子敏反〉《霜霣》霜而冬裘具。贾逵曰：“驷房
星也。”

《文子·上德篇》：“兰芷以芳，不得见霜。”

《庄子马蹄》篇：“马蹄可以践霜雪。”

《吕氏春秋·孝行览》：“秋霜既下，众林皆羸。”〈注〉羸叶尽也
《易》林。早霜晚雪，伤禾害稼。

《淮南子天文训》：“秋三月，青女乃出，以降霜雪。”〈注〉青女
天神青皇女，主霜雪。

《说山训》：“圣人见霜而知冰。”

《说林训》：“木方茂盛，终日采而不知；秋风下霜，一夕而
殚。”〈又〉圣人行于水，众人行于霜。〈注〉水行之无迹，霜雪
履之有迹。
《汉武内传》：“仙之上药，有元霜绛雪。”

《后汉书卢植传》：“论风霜以别草木之性，危乱以见贞
良之节。”

《孔融传论》：“懔懔焉，皓皓焉，其与琨玉、秋霜比质可也。”
《盐铁论》：“霜雪晚至，五谷犹成。”

《汉晋春秋》：袁绍与公孙瓒书曰：“处三军之帅，当列将
之任，宜令怒如严霜，喜如时雨。”

《中论》“宋井之霜，以基昇正之寒。”

《禽经》：“霜蜚则霜。”〈注〉鹔鹴：鸟名。其羽可为裘以辟寒。鹔
鹴飞则陨霜。
陆机《诗疏》：“荼，苦菜，生山田及泽中。得霜甜脆而美。”
《要览》：“立夏日服六壬癸符，或服元冰。飞霜散暑，不能
侵也。”

《西京杂记》：“淮南王安著《鸿烈》二十一篇，自云：字中皆
挟风霜。”

崔豹《古今注》：“鹧鸪畏霜露，夜栖则以树叶覆背上。”
《拾遗记》：“员峤山有冰蚕，长七寸，黑色，有角有鳞。以霜
雪覆之，然后作茧。”

《佛国记》：“摩头罗以南，名为中国。中国寒暑调和，无霜
雪。”

《世说》：顾悦与简文同年，而发蚤白，简文曰：“卿何以先
白？”对曰：“蒲柳之姿，望秋而落；松柏之质，经霜弥茂。”
《南史·陆慧晓传》：“何点常称慧晓心如照镜，遇形触物，
无不朗然。王思远恒如怀冰，暑月亦有霜气。”当时以
为实录。

《文心雕龙》：“眚灾肆赦，则文有春露之滋；明罚敕法，则
辞有秋霜之烈。”

《地镜图》：“视屋上瓦，独无霜，其下有宝。”

《齐民要术氾胜之书》曰：“植禾，夏至后八十、九十日，常
夜半候之，天有霜，若白露下，以平明时，令两人持长
索相对，各持一端，以概禾中，去霜露，日出乃止。如此
禾稼，五谷不伤矣。”

凡五果，花盛时，遭霜则无子。常预于园中贮恶草生
粪。天雨新晴，北风寒切，是夜必霜。此时放火作煴，少
得烟气，则免于霜矣。

《芸薹》足霜乃收，不足霜即涩。

《收越瓜》，欲饱霜，霜不饱则烂。

“冻树”者，凝霜封著木条也。假令月三日冻树，还以月
三日种黍。

《北史隋纪》大业八年诏曰：“天地大德，降繁霜于秋令；
圣哲至仁，著兵甲于刑典。”

《辨命论》：“严霜夜零，萧艾与芝兰并尽。”

《朝野佥载》：苏味道、王同为凤阁侍郎，或问张元一曰“二子孰贤？”对曰：“苏如九月得霜鹰，王如十月被冻蝇。”
刘子遇《不遇篇》：“秋霜被地而蔽者不伤。”

《通典》：“御史为风霜之任，弹纠不法，百僚震恐。”

《酉阳杂俎》：“仙药元霜绛雪。”

《云仙杂记》：“鹅管山霜可染紫，白庶潭露能染红，为天
下冠，恨人无知者。”

《兼明书》谢宣远《九日从宋公戏马台送孔令诗》云：“风
至授寒服，霜降休百工。”臣延济曰：“季秋凉风至，始授
衣也。霜降，胶漆坚，可以为器，故美百工之功也。”明曰：
“按《月令季秋》云：‘霜始降则百工休’。注曰：‘谓胶漆之作
停也’。宣远亦用此义，言岁将晏，授寒衣，停百工，人民
安可以谋饮䜩、饯宾客也？而延济训‘休’为美，言霜降”
胶漆，坚可为器物。若如此，则既兴百工，是其劳苦，何
欢䜩之有？且时方寒凛，非用胶漆之日，翻覆寻绎，理
无所通。

《法书要录》：“伯英章草，似渥雾霑濡，繁霜摇落。”

《清异录》：“世宗时，水部郎韩彦卿使高丽，卿有一书曰
《博学记》，偷抄之，得三百馀事。今抄天部七事，一《威屑
霜》”也。

懒真子《金陵诗》云：“岁晚苍官聊自保，日高青女尚横
陈。”苍官谓松也，青女谓霜也。言日高而松上霜犹不
消也。

王安石《易泛论》：“霜阴，刚之微也。”

《梦溪笔谈》：北方有白雁，似雁而小，色白，秋深则来，白
雁至则霜降，河北人谓之“霜信。”杜甫诗云：“故国霜前
白雁来”，即此也。

《鸡肋编》：“江南人谓社日有霜必雨。丙辰春社，繁霜浓
瓦，次日果大雨。”

《毛诗名物解霜》：“雨露以生，而霜以肃杀相之，故霜之
文从相。”《释名》曰：“丧也。其气惨毒，物皆丧也。”霜遗之义
出于此。今霜陨而易脆，胶漆不坚，草木脱落粪本。然
则古者霜降而妇功成，百工于是休息，岂特人事而
已哉？亦自然之理也。《诗》曰：“正月繁霜，我心忧伤。”阳正
也，阴慝也。以人正言之，则一月谓之正月；以天言之，
则四月谓之正月。盛德在火，而言繁霜，无是也，则民
之讹言亦大矣，故君子为之忧伤也。或曰：古者一夫
嗟咨，匹妇抗愤，而六月为之飞霜，则正阳之月，霜以
乖致，盖有之矣。刘向所谓“霜降不节，不以其时。”其《诗》
曰：“正月繁霜，我心忧伤。”此之谓也。盖幽王之时，天变
见于上，地变动于下，始于霜降失节，山之卑者，涌而
为冈，陷而为陵；及其甚也，日月薄蚀，雷电变常，水泉
沸腾，山谷易处。故《诗》曰：“朔日辛卯，日又蚀之，亦孔之
丑。煜煜震电，不宁不令。”百川沸腾，山冢崒崩，高岸为
谷，深谷为陵。董子所谓“国家将有失道之咎，先出灾
害以谴告之，不知自省，又出怪异以警惧之。尚不知
变，伤败迺至。”则若此之类是也。今露之繁在夏而至
秋则成霜，霜之繁在冬而至春则成露，故《传》以为露，
阴液也，释而为露，结而为霜。

《蠡海集》：霜杀物，露滋物。何也？盖霜历阴位，露历阳位，
是以春霜亦不杀，秋露亦不生。

《祛疑说》：“农家以霜降前一日见霜，则知清明前一日
霜止；霜降后一日见霜，则知清明后一日霜止。”五日、
十日而往，前后同占，欲出秧苗，必待霜止。每岁推验，
若合符节。

《文昌杂录》：国子朱司业言：南方柑橘虽多，然亦畏霜，
每霜时亦不甚收，惟洞庭霜虽多，即无所损。询彼人
云：“洞庭四面皆水也，水气上腾，尤为辟霜。”所以洞庭
柑橘最佳，岁收不耗，正为此尔。

《尔雅》：翼，“鸧鸹也，长足群飞。天之将霜，先知之而鸣，不
过旬日而下霜矣。”然则鸧之警霜，犹鹤之警露也。
周益公《日记》：“清明断雪，谷雨断霜。”

《贵耳集》菊知陨霜，此物之灵也。

《鸡林类事》《方言》：“霜露皆曰率。”

《御龙子集》：“霜重则天宇必清，气有所著，不浮于上也。”
《古今谚》：“秋霜足，芸薹熟。”

《遵生八笺》：斗指戌为霜降，气肃露凝，结为霜矣，故云
“驷见而陨霜。”

“《销夏》蜀中山水如峨眉山，夏含霜雹，碑板之所闻，崑
仑之伯仲也。